El Reial decret 172/2007, de 9 de febrer, pel qual es modifica la demarcació dels Registres de la Propietat, Mercantils i de Béns Mobles, ha aprovat una modificació del mapa de les oficines registrals a causa del notable increment del tràfic civil i mercantil.
El criteri essencial de la demarcació registral ha estat aconseguir una millora de l'atenció a l'usuari del servei públic registral com a conseqüència de la modificació en el volum i moviment de titulació sobre béns immobles i drets reals; òbviament, en l'àmbit dels Registres Mercantils i de Béns Mobles el criteri determinant va ser l'increment del tràfic mercantil.
La modificació de la demarcació registral, com assenyala el preàmbul del Reial decret, respon a un interès general que pretén incentivar l'activitat econòmica, apropar el servei registral al ciutadà i adequar-lo a l'expansió de nombrosos nuclis de població; a més, tenint en compte la nova càrrega de treball que suposa la generalització de la utilització de mitjans telemàtics en la presentació de títols en els diferents registres, la modificació de la demarcació registral també intenta fer possible el més adequat compliment de les obligacions dels registradors.
Per a l'elaboració de la norma es van sol·licitar a tots els registradors de la Propietat, Mercantils i de Béns Mobles certificacions sobre les dades estadístiques dels seus respectius registres, així com informes a les autoritats locals, als registradors afectats, als notaris, jutges de primera instància, presidents dels tribunals superiors de justícia, Junta de Govern del Col·legi de Registradors i comunitats autònomes.
A l'empara de la disposició addicional segona de l'esmentat Reial decret, els nous registres creats així com els registres matrius van ser objecte de concurs especial.
Havent exercit els titulars d'aquests últims el dret a opció que amb caràcter previ se'ls reconeixia, procedeix ara, d'acord amb la disposició final segona, que es dictin les normes que siguin necessàries per interpretar i executar el Reial decret 172/2007, de 9 de febrer, en especial el relatiu a dates de funcionament independent dels Registres i regulació del període de transició fins el funcionament independent.
Atès que com a conseqüència de les modificacions legislatives introduïdes per la Llei orgànica 6/2006, de 19 de juliol, per la que es va aprovar l'Estatut d'autonomia de Catalunya (article 147.1.a i c), aquesta comunitat autònoma ha assumit la competència executiva pel que fa a la convocatòria, administració i resolució dels concursos, es fa necessari adoptar mesures específiques de coordinació entre administracions públiques.
Els poders públics no poden deixar d'exercir les seves competències davant de la hipòtesi d'un canvi de titularitat, cessió o transferència d'aquestes, ja que preval dins d'un marc de lleialtat institucional i cooperació, l'interès públic afectat, és a dir, la deguda prestació d'un servei públic, que pot exigir l'adequat i puntual exercici dels poders i competències constitucionalment i legalment atribuïdes.
D'altra banda, l'exercici d'aquestes competències no ha d'immobilitzar ni perjudicar el titular de la nova competència.
Aquesta Ordre té per objecte establir les normes necessàries per executar el Reial decret 172/2007, de 9 de febrer, pel qual es modifica la demarcació dels Registres de la Propietat, Mercantils i de Béns Mobles.
La Direcció General de Dret i d'Entitats Jurídiques proveirà en concurs ordinari en els anys 2007, 2008 i 2009 els Registres de la Propietat, Mercantils i de Béns Mobles creats pel Reial decret 172/2007, de 9 de febrer, que es troben relacionats als annexos 1, 2 i 3 d'aquesta Ordre.
Registres coberts en el concurs de trasllats
Els Registres de la Propietat, Mercantils i de Béns Mobles vacants que es cobreixin en el concurs de trasllats corresponent, des del moment de la presa de possessió del nou titular, que es realitzarà en el termini reglamentari, funcionaran amb independència, és a dir, amb el seu corresponent Llibre Diari i assumint el registrador el despatx dels títols del seu districte hipotecari.
D'acord amb l'article 490 del Reglament hipotecari, el registrador afectat, tant en el cas que hagi optat pel Registre matriu com pel segregat, continuarà amb l'exercici d'ambdós registres transitòriament ja que en els supòsits de creació d'un registre per divisió o segregació d'un altre, la seva efectivitat no tindrà lloc fins que prengui possessió la persona nomenada en propietat.
Termini per al trasllat dels llibres
El trasllat dels llibres al nou registre es realitzarà en el termini que determini la Direcció General dels Registres i del Notariat, el qual no podrà ser superior a un mes, i de conformitat amb l'article 484 del Reglament hipotecari.
Quan com a conseqüència d'aquesta modificació de la demarcació dels Registres de la Propietat s'estableixin noves capitalitats, el termini de trasllat del Registre a la localitat corresponent no podrà ser superior a sis mesos, computat aquest des de la data d'entrada en vigor de la present Ordre.
En els casos de divisió material de Registres de la Propietat, als quals fa referència l'article 2 del Reial decret 172/2007, de 9 de febrer, exercit per dos o més titulars en règim de divisió personal, s'aplica l'article 486 del Reglament hipotecari, entenent per titular més antic o més modern el que correspongui d'acord amb l'escalafó del cos.
La present Ordre entrarà en vigor l'endemà de la seva publicació al Diari Oficial de la Generalitat de Catalunya.
Barcelona, 23 d'octubre de 2007
Registres de la Propietat, Mercantils i de Béns Mobles procedents de la demarcació aprovada pel Reial decret 172/2007, de 9 de febrer, que es proveiran durant 2007.
L'Hospitalet de Llobregat núm. 4 (D.Ad.
Registres de la Propietat, Mercantils i de Béns mobles procedents de la demarcació aprovada pel Reial decret 172/2007, de 9 de febrer, que es proveiran durant 2008.
Mercantil i de Béns Mobles de Girona II
Mercantil i de Béns Mobles de Tarragona II
Tarragona núm. 2 (D.Ad.3a núm. 4)
Registres de la Propietat, Mercantils i de Béns Mobles procedents de la demarcació aprovada pel Reial decret 172/2007, de 9 de febrer, que es proveiran durant 2009.
Santa Coloma de Gramenet núm. 3